
Kommunismen og Nazismen, fellestrekk utenom Totalitarisme?
Totalitarisme, er et begrep som først beskrevet i 1923, av Giovanni Amendola som var en Italiensk journalist og politiker. 
I denne drøftningsoppgaven har jeg valgt problemstillingen ‘’ Hadde nazismen og kommunismen i mellomkrigstiden sentrale trekk felles?’’. Jeg har valgt nazismen og kommunismen da begge disse regimene var totalitære. 
Både Nazismen, og kommunismen, var begge totalitære bevegelser. Totalitære bevegelser, er bevegelser som vil ha total kontroll over samfunnet vårt og gjennomsyrer det med ideologien sin. Ideologien til de totalitære bevegelsene skulle styre alle sider av menneskenes liv, om det så var økonomi, kultur, familie eller politikk.  Nazismen og kommunismen hadde mange likheter, så vell som ulikheter. Fascisme og kommunisme er motpoler. Det er kanskje pingviner på den ene og isbjørner på den andre, men kaldt og jævlig er det begge steder. 
Kommunisme (dannet av latin communis = felles), er først og fremst knyttet til Russland etter revolusjonen, eller Sovjet unionen som de kalte seg. Skal en forklare kommunismen kort og greit, kan du se for deg dette scenarioet. Tenkt deg et scenario der staten regulerer hvor mange sofaer møbelfabrikkene i Norge kan produsere i løpet av et år, hvor mye fabrikkene skal tjene per sofa, og hvor mye du som forbruker skal betale for sofaen. Dette er kommunisme. I kommunismen anerkjennes ikke verdien til individet som det gjør i dagens samfunn, de har normalt en planøkonomi som betyr at en sentralt fastslår hva som skal produseres, hvor mye en skal produsere av det og tidsfrister for dette, en planlegger produksjonen svært rigid. Ingen skal eie mer enn andre, og alle skal ha nok penger til å klare seg selv. Alle skal være like.
Nazistene var nasjonalister. Nasjonen og det nasjonale fellesskapet ble sett på som hellig. De drev en nokså ekstrem form for førerdyrking av Hitler. Nazistene var også antidemokrater, alt som kunne splitte nasjonen var forkastelig. Nasjonen trengte en fører, ett parti og en mening, ikke mange. 
Nå som jeg har gitt en liten ‘’Kommunisme & Nazisme for dummies’’ intro, kan vi begynne å se på likhetene mellom disse to totalitære maktene. Første spørsmålet jeg vil stille meg selv er; Hvordan så kommunismen og Nazismen på demokratiet? Var det noen likheter? Begge regimene var fiendtlig innstilt mot et liberalt parlamentarisk demokrati og verdiene som fulgte med. Begge gikk inn for et styre basert på ett parti. Forskjellen her var at Kommunismen i teorien ikke hadde noen leder og ble styrt av folket selv om dette ikke fungerte i praksis. De baserte seg på et ett-parti system. I Nazi-Tyskland var det også ett parti, men her var det lederen Hitler som hadde den absolutte makten. Begge regimene delte det samme konseptet med en «karismatisk» «supermann» leder som ble dyrket av befolkningen. De var flinke til å få folk på sin side, de kunne snakke for seg. Har man sett en av talene til f.eks. Hitler forstår man hva jeg mener. 
Hvordan var det økonomiske systemet i kommunismen og Nazismen, er et sentralt spørsmål. Begge hadde planøkonomi. Dette vil si at alle avgjørelser når det kommer til produksjon og investeringer ble tatt av staten. I kommunismen var målet å dele landets velstand likt mellom innbyggerne, og det var derfor de hadde en planøkonomi der all produksjon var styrt av staten. I Nazi-Tyskland var det derimot lov med private bedrifter, men det økonomiske systemet fokuserte helt og holdent på å styrke og glorifisere staten. De ville være så selvforsynte som mulig. På det økonomiske var de altså strengt tatt relativt ulike. Hvordan hadde økonomien til Nazi-Tyskland sett ut om de hadde hatt samme synspunkt på private bedrifter som Sovjet? Realiteten er at Nazi-Tyskland gikk imot trenden i de vestlige kapitalistiske landene, hvor ingen systematisk re-privatiserte bedrifter i 1930 årene. De privatiserte faktisk endel statelige bedrifter. Dette var et politisk verktøy for å øke støtten til staten og Nazi partiet. Hvis Nazi-Tyskland hadde kjørt samme løpet til Sovjet, kunne dette hindret det Nazistiske partiet å få makten og dermed hindret WW2? 
Religion er viktig i de fleste samfunn, var det noen likheter der? Egentlig ikke, de var ganske så ulike der. I Sovjet så ble all religion avist, i Nazi-Tyskland skulle man tilbe staten gjennom nasjonalisme. Staten støttet kun religiøse organisasjoner som hadde en nasjonal/historisk tilknytning til staten. 
Konklusjon:
Det er tydelig at kommunismen og Nazismen hadde noen fellestrekk, så godt som motsetninger. Nå må jeg legge til at jeg ikke har sammenlignet regimene på alle plan, men fokusert på det politiske, økonomiske og religiøse. Det kan altså være mulig at de har mange andre fellestrekk på andre plan enn de jeg har fokusert på. Begge var imot et liberalt parlamentarisk demokrati og verdiene som fulgte med og begge gikk inn for et styre basert på ett parti. De hadde begge planøkonomi, men med noe ulik agenda. På det religiøse har de fellestrekk, begge avviser religion. Kommunismen helt og Nazismen alt som ikke hadde en nasjonal/historisk tilknytning til riket. Et ubesvart spørsmål er om verdenshistorien ville sett annerledes ut om Nazi-Tyskland hadde hatt ett annet synspunkt på privatiserte bedrifter? Kunne oppslutningen til det Nazistiske partiet gått ned om de hadde kjørt Sovjet modellen når det gjaldt privateide bedrifter? Kunne dette ført til at partiet ikke hadde fått makten? Kunne det ført til at WW2 ikke hadde startet og at Norge hadde sluppet unna invasjonen? 

